
545400 SIGHIŞOARA
Str. Muzeului nr.7, Tel./Fax 0265 - 771278

HOTĂRÂREA  Nr. 185
din 28 noiembrie 2013

privind aprobarea “Planului local de acţiune pentru protecţia apelor împotriva poluării cu nitraţi din surse agricole”

Consiliul Local al Municipiului Sighişoara, întrunit în şedinţă ordinară;
Luând act de  referatul de aprobare al Primarului municipiului, în calitate de iniţiator, înregistrat cu nr. 24501/VI/7.11.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

          Având în vedere adresa nr. 1073/17.07.2013 a Direcţiei pentru Agricultură Mureş, înregistrată la instituţia noastră cu nr. 15971/18.07.2013, prin care ni se transmite ataşat acesteia Decizia nr. 221983/GC/12.06.2013 privind aprobarea Programului de acţiune pentru protecţia apelor împotriva poluării cu nitraţi din surse agricole, emisă de Comisia  pentru reglementarea nitraţilor în România;

          Având în vedere şi adresa Direcţiei pentru Agricultură Mureş nr. 23603/28.10.2013;

          Văzând prevederile Deciziei nr. 221983/GC/12.06.2013 privind aprobarea Programului de acţiune pentru protecţia apelor împotriva poluării cu nitraţi din surse agricole;

          Ţinând cont de prevederile H.G. nr. 964/2000 privind aprobarea Programului de acţiune pentru protecţia apelor împotriva poluării cu nitraţi din surse agricole, cu modificările şi completările ulterioare;

           Luând în considerare şi prevederile Legii nr. 107/1996, legea apelor, cu modificările şi completările ulterioare; 

          Având în vedere Ordinul comun al Ministrului Apelor şi protecţiei mediului şi al Ministrului Agriculturii, alimentaţiei şi pădurilor nr. 425/105951/2001 pentru aprobarea Regulamentului de organizare şi funcţionare a Comisiei şi a grupului de sprijin pentru protecţia apelor împotriva poluării cu nitraţi din surse agricole;  

           Văzând  Raportul de specialitate nr. 24503/VI/7.11.2013, prezentat de Serviciul Administraţie publică locală, prin care se propune aprobarea ”Planului local de acţiune pentru protecţia apelor împotriva poluării cu nitraţi din surse agricole”, făcându-se dovada îndeplinirii prevederilor legale;
 Având în vedere avizele favorabile ale tuturor comisiilor pe domenii de specialitate;
           În temeiul  prevederilor art. 36 alin.(2), lit.”b”, alin.(4) lit. “e”, alin.(9), art. 45 alin.(1) şi ale art. 115 alin. (1) lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare, 

                                                         H O TĂ R Ă Ş T E:

Art. 1. Se aprobă “Planul local de acţiune pentru protecţia apelor împotriva poluării cu nitraţi din surse agricole”, conform anexei nr. 1, care face parte integrantă din prezenta hotărâre.
Art. 2. Cu ducerea la îndeplinire a prevederilor prezentei hotărâri se încredinţează Primarul municipiului Sighişoara, Compartimentul Protecţia mediului din cadrul Serviciului Public Poliţia Locală şi Compartimentul Registru agricol din cadrul Serviciului Administraţie Publică Locală. 

Art. 3. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighişoara.org.ro. 

PREŞEDINTE DE ŞEDINŢĂ,

  



Octavean Şuteu    

      Contrasemnează/Avizat pentru legalitate

         SECRETAR,



         Anca Fleşariu

Prezenta s-a difuzat astfel:

 1 ex. dos. hotărâri;

 1 ex. dos. şedinţă;

 1 ex. Instituţia Prefectului - Judeţul Mureş;

 1 ex. Primar;

 1 ex. Viceprimar;

 1 ex. Secretar;
 1 ex. Serviciul Administraţie Publică Locală – Comp. Registru agricol
 1 ex. Serviciului Public Poliţia Locală – Comp. Protecţia mediului. 
 8 ex. 
A.F./G.V.
